Αγκνιέσκα Χόλαντ

Η Αγκνιέσκα Χόλαντ (Agnieszka Holland, γενν. 28 Νοεμβρίου 1948) είναι Πολωνίδα σκηνοθέτιδα και σεναριογράφος. Ξεκίνησε τη σταδιοδρομία της ως βοηθός των σκηνοθετών Κρίστοφ Ζανούσι and Αντρέι Βάιντα, και μετανάστευσε στη Γαλλία λίγο πριν την επιβολή του στρατιωτικού νόμου στην Πολωνία το 1981. Η Χόλαντ είναι γνωστότερη για τις ταινίες της Europa Europa (1991) και Νικώντας το Σκοτάδι (υποψηφιότητα για Όσκαρ ξενόγλωσσης ταινίας). Το 2017 τιμήθηκε με την «Αργυρή Άρκτο» (Βραβείο Alfred Bauer) στο Διεθνές Φεστιβάλ Κινηματογράφου Βερολίνου για την ταινία της Ίχνη στο χιόνι.

 Η Χόλαντ γεννήθηκε στη Βαρσοβία από γονείς δημοσιογράφους: την Ιρένα Ρυμπσίνσκα-Χόλαντ (Irena Rybczyńska) και τον Χένρυκ Χόλαντ (Henryk Holland). Η Ιρένα ήταν Ρωμαιοκαθολική και ο Χένρυκ Εβραίος, αλλά δεν ανέθρεψαν το παιδί τους θρησκευτικά. Η μητέρα είχε συμμετάσχει στην Εξέγερση της Βαρσοβίας το 1944 ως μέλος της πολωνικής αντίστασης, ενώ βοήθησε αρκετούς Εβραίους να επιβιώσουν από το Ολοκαύτωμα. Η Ανιέσκα ήταν φιλάσθενη ως παιδί και περνούσε πολύ από τον χρόνο της γράφοντας, ζωγραφίζοντας και σκηνοθετώντας θεατρικά σκετς με άλλα παιδιά. Ο πατέρας της πέθανε υπό αδιευκρίνιστες συνθήκες ενώ ανακρινόταν από την αστυνομία, όταν εκείνη ήταν 13 ετών. Παρά το ότι κατά τις επίσημες αναφορές ο θάνατός του ήταν αυτοκτονία, η οικογένειά του και άλλοι πιστεύουν ότι δολοφονήθηκε από την αστυνομία του κομμουνιστικού καθεστώτος με εκπαραθύρωση. Η μητέρα της Ανιέσκα ξαναπαντρεύτηκε αργότερα με τον επίσης δημοσιογράφο Στανισλάβ Μπρότζκι (Stanislaw Brodzki). Μετά το λύκειο, η Ανιέσκα σπούδασε στη Σχολή Κινηματογράφου και Τηλεόρασης (FAMU) της Ακαδημίας Μουσικών Τεχνών της Πράγας. Εκεί γνώρισε και τον μελλοντικό της σύζυγο, τον επίσης σκηνοθέτη Λάτσο Αντάμικ (Laco Adamik). Ενώ βρισκόταν στην Τσεχοσλοβακία, η Χόλαντ παρακολούθησε την Άνοιξη της Πράγας το 1968 και συνελήφθη για την υποστήριξή της στο κίνημα της πολιτικής φιλελευθεροποίησης. Κατόρθωσε ωστόσο να αποφοιτήσει κανονικά από τη FAMU το 1971. Η κόρη της, η Κασσία Αντάμικ (γενν. 28 Δεκεμβρίου 1972), έγινε επίσης σκηνοθέτιδα. (ως σκηνοθέτιδα) Grzech Boga (1970) Wieczór u Abdona (1975) Obrazki z życia: dziewczyna i «Akwarius» (1975) Niedzielne dzieci (1977) Zdjęcia próbne (1976) Coś za coś (τηλεταινία, 1977) Aktorzy prowincjonalni (1978, Διεθνές Βραβείο Κριτικών στο Φεστιβάλ των Καννών) Gorączka (1980) Kobieta samotna (1981) Η ανάκριση (Przesłuchanie, 1982) Culture (ντοκιμαντέρ, 1985) Bittere Ernte (1985, υποψηφιότητα «Όσκαρ» καλύτερης ξένης ταινίας για λογαριασμό της Γερμανίας) Υπόθεση δολοφονίας (To Kill a Priest, 1988) Europa Europa (1991, υποψηφιότητα «Όσκαρ» για προσαρμοσμένο σενάριο) Ολιβιέ, Ολιβιέ (1992) Ο μυστικός κήπος (1993) Red Wind (τηλεταινία, 1994) Καταραμένη σχέση (Total Eclipse, 1995) Η κληρονόμος (Washington Square, 1997) Το τρίτο θαύμα (1999) Shot in the Heart (2001) Golden Dreams (ντοκιμαντέρ, 2001) Το θαύμα (Julie Walking Home, 2002) Αντιγράφοντας τον Μπετόβεν (2005) The Wire (αμερικανική τηλεοπτική σειρά) Επεισόδιο 3.08 «Moral Midgetry» (2004) Επεισόδιο 4.08 «Corner Boys» (2006) Επεισόδιο 5.05 «React Quotes» (2008) A Girl Like Me: The Gwen Araujo Story (2006) Ekipa (πολωνική τηλεοπτική σειρά, 2007) Janosik. Prawdziwa historia (2009) The Killing (αμερικανική τηλεοπτική σειρά) Επεισόδιο 1.06 «What You Have Left» (2011) Επεισόδιο 1.09 «Undertow» (2011) Επεισόδιο 2.01 «Reflections» (2012) Treme (αμερικανική τηλεοπτική σειρά) Επεισόδιο 1.01 «Do You Know What It Means» (2010) Επεισόδιο 1.10 «I'll Fly Away» (2010) Επεισόδιο 2.10 «That's What Lovers Do» (2011) Επεισόδιο 4.05 «...To Miss New Orleans» (2013) Νικώντας το Σκοτάδι (W Ciemnosci, 2011, υποψηφιότητα «Όσκαρ» καλύτερης ξένης ταινίας για λογαριασμό της Πολωνίας) Burning Bush (Hořící keř, μίνι-σειρά τριών επεισοδίων, 2013) Rosemary's Baby (μίνι-σειρά δύο επεισοδίων, 2014) House of Cards (αμερικανική τηλεοπτική σειρά) Επεισόδιο 3.10 «Chapter 36» (2015) Επεισόδιο 3.11 «Chapter 37» (2015) Επεισόδιο 5.10 «Chapter 62» (2017) Ίχνη στο χιόνι (Pokot, 2017) Η Ανιέσκα Χόλαντ στην IMDb Η Α. Χόλαντ στο Culture.pl